**Pointsystem til prioriteringen af ansøgningerne**

Prioriteringskriterierne er tværgående og vil blive anvendt på alle ansøgninger i u-prioriteret rækkefølge. I ansøgningsskemaet er der nærmere beskrivelse af kriterierne, som er:

1. Styrkelse af bibestanden
2. Nyhedsværdi
3. Udbredelse af projektets resultater til andre interessenter inden for biavlssektoren
4. Omkostningseffektivitet

**Prioriteringskriterie – Styrkelse af bibestanden**

Pointsystem

For styrkelse af bibestanden listes ansøgningerne i fire grupper, med samme antal ansøgninger i hver gruppe, i henhold til den angivne udbredelse. Ansøgninger i den gruppe med vurderet størst styrkelse af bibestanden ved fuld indfasning opnår 3 point (gruppe 4), mens gruppen med mindst styrkelse af bibestanden (gruppe 1) opnår 1 point. Hvis antallet af ansøgninger er under 4 eller ikke deleligt med 4 vil der blive fyldt fra gruppe 4 og nedefter.

|  |  |  |  |  |
| --- | --- | --- | --- | --- |
| **Kriterie** | **0 point** | **1 point** | **2 point** | **3 point** |
| Styrkelse af bibestanden | Gruppe 1 | Gruppe 2 | Gruppe 3 | Gruppe 4 |

**Prioriteringskriterie - Nyhedsværdi**

Pointsystem

For nyhedsværdi tildeles tre point for ansøgning med højeste nyhedsværdi (nyt på inter-nationalt niveau), 2 point til ansøgninger med nyhedsværdi for den nationale biavlssektor, 1 point for projekter med nyhedsværdi for delsektoren og 0 point hvis projektet kun er relevant for ansøger/enkelte virksomheder. Forskning indeholde pr. definition altid nyhedsværdi på international niveau og tildeles derfor altid 3 point. Der er således en systematisk forskel mellem andre projekter med nyhedsværdi og forskningsprojekter. Som følge heraf er det besluttet, at på forskningsprojekter anvendes der en korrektionsfaktor på 0,5. Såfremt antallet af ansøgninger er under 4 eller ikke deleligt med 4 vil der blive fyldt fra gruppe 4 og nedefter.

|  |  |  |  |  |
| --- | --- | --- | --- | --- |
| **Kriterie** | **0 point** | **1 point** | **2 point** | **3 point** |
| Nyhedsværdi | Gruppe 1 | Gruppe 2 | Gruppe 3 | Gruppe 4 |

**Prioriteringskriterie – Udbredelse af projektets resultater til andre interessenter inden for biavlssektoren**

Pointsystem

For udbredelsespotentiale listes ansøgningerne i fire grupper, med samme antal ansøgninger i hver gruppe, iht. til den angivne udbredelse af projektets resultater. Ansøgninger i den gruppe med størst udbredelse opnår 3 point (gruppe 4), mens gruppen med mindst udbredelse (gruppe 1) opnår 0 point. Hvis antallet af ansøgninger er under 4 eller ikke deleligt med 4 vil der blive fyldt fra gruppe 4 og nedefter.

|  |  |  |  |  |
| --- | --- | --- | --- | --- |
| **Kriterie** | **0 point** | **1 point** | **2 point** | **3 point** |
| Udbredelsespotentiale | Gruppe 1 | Gruppe 2 | Gruppe 3 | Gruppe 4 |

1. **Prioriteringskriterie – Omkostningseffektivitet**

Pointsystem

Under dette prioriteringskriterie bliver der lagt vægt på det enkelte projekts omkostnings-effektivitet. De projekter som yder størst mulig effekt i sektoren i forhold til de tilskuds-berettigede udgifter prioriteres højest og tildeles flest point. Vurderingen af ansøgningernes omkostningseffektivitet vil ligeledes blive foretaget af det interne rådgivende udvalg.

Såfremt antallet af ansøgninger er under 4 eller ikke deleligt med 4 vil der blive fyldt fra gruppe 4 og nedefter.

|  |  |  |  |  |
| --- | --- | --- | --- | --- |
| **Kriterie** | **0 point** | **1 point** | **2 point** | **3 point** |
| Omkostningseffektivitet | Gruppe 1 | Gruppe 2 | Gruppe 3 | Gruppe 4 |

Omkostningseffektiviteten udregnes ud fra følgende formel:

Omkostningseffektivitet = X/Y

X angiver samlede vægtede pointtildeling for en given ansøgning efter gennemgang af samtlige ansøgninger og pointtildeling ud fra prioriteringskriterierne A, B og C.

Y angiver tilskudsberettigede udgifter for den pågældende ansøgning.

Omkostningseffektivitet benyttes også til at afgøre, hvilke ansøgninger, der skal have tilsagn i de tilfælde, hvor der er pointlighed og overansøgning i forhold til rammen. I dette tilfælde vil ansøgningen med højeste omkostningseffektivitet opnå tilsagn.

**Fremgangsmåde for behandling af ansøgninger**

Prioriteringen vil blive foretaget i følgende rækkefølge:

1. Validering af ansøgninger, herunder afslag og fastlæggelse af tilskudsberettigede udgifter.
2. Pointtildeling og gruppeinddeling af alle ansøgninger.
3. Evt. omfordeling af midler mellem foranstaltningsområder vil blive foretaget, hvis der er underansøgt på et område og overansøgt på et andet område.
4. Hvis der er ansøgt til, eller under rammen tildeles alle validerede ansøgninger tilsagn.
5. Hvis der er overansøgning i forhold til den samlede ramme, vil ansøgninger med højeste antal point blive favoriseret. I tilfælde af pointlighed benyttes højeste omkostnings-effektivitet til udvælgelse for de projekter med lige mange point.
6. Der vil ikke blive givet delvise tilsagn, da det indebærer tilpasning af ansøgning og revurdering samt ny pointgivning.

Det forventes, at der søges om flere midler end der er til rådighed. Ansøgere vil kun få tildelt de midler, der er ansøgt og angivet i ansøgning, og kun til støtteberettigede udgifter. Ingen ansøger vil efterfølgende blive anmodet om revurdering af budgetposter i ansøgning, idet dette vil resultere i ny prioritering af ansøgning.

Hvis den samlede ramme på det danske biavlsprogram på 7,8 mio. kr. overansøges, tildeles der i første omgang alene midler til nærmeste fuldstændige projekt som ligger inden for rammen på basis af pointgivningen og prioriteringen. Hvis der ikke er tilstrækkelige økonomiske midler til rådighed til næste prioriterede projekt, og hvis beløbet overstiger 200.000 kr. i tilskudsberettigede udgifter vil det projekt med flest point, der kan være inden for rammen, blive valgt, frem for mere omkostningstunge projekter med flere point.